Élodie Yung

Élodie Yung (Paris, 1981eko otsailaren 22a) frantziar aktorea da. Daredevil telesailean Elektra Natchiosen rola betetzeagatik eta Gods of Egypt filmean Hathor jainkosa izateagatik da ezaguna.

Biografia 
Yung Parisen jaio zen eta Sena Saint-Denis departamentuan hazi zen. Aita kanbodiarra du, errefuxiatu politikoa zena, eta ama frantsesa. Bederatzi urte zituela karatea egiten hasi zen eta nerabezaroan gerriko beltza eskuratu zuen. Parisko Unibertsitatean zuzenbide ikasketak egin zituen epaile izateko asmotan baina 29 urterekin Londresko Musika eta Arte Dramatikoko Akademian graduatu zen.

Ordurako aktore lan txiki batzuk eginak zituen telebistan eta zineman. 2002-03 denboraldian izan zuen aurreneko paper garrantzitsua La vie devant nous telesailean. 2006 eta 2010 artean ere Les Bleus polizia telesailean ohiko aktorea izan zen. Zinemari dagokionez The Girl with the Dragon Tattoo filmean agertu zen eta 2016an emakumezko protagonista papera izan zuen Gods of Egypt filmean.

Azken urteetan Elektra Natchios izan da Marvel UInibertsoko telesailetan.

Bizitza pertsonala 
Jonathan Howard aktore ingelesarekin alaba bat izan zuen 2018an, Minavann Yung Howard.

Filmografia

Telebistan

Filmeak

Erreferentziak

Kanpo estekak 
 Aktorearen IMDBko fitxa irakurgai 

Paristarrak
Frantziako aktoreak